אופק אדיר

**אופק אדיר** (נולדה ב-7 ביוני 2006) היא שחיינית ישראלית המתמחה במשחים למרחקים ארוכים ובשחייה במים פתוחים. אלופת ישראל במשחים ל-5 ק"מ ול-10 ק"מ (2025), במשחה ל-800 מטר חופשי (2024), במשחה ל-1500 מטר חופשי בבריכת 25 מטר (2024) ובמשחה ל-5 ק"מ בבריכה (2021). שיאנית ישראל במשחה ל-1500 מטר חופשי בבריכת 25 מטר.

## ביוגרפיה
אדיר התאמנה באגודת הפועל בת ים בהדרכתו של מאיר לויה וכיום מתאמנת במכון וינגייט בהדרכתו כרמל לויתן.

### 2021
באליפות ישראל 2021 במשחה ל-5 ק"מ בבריכה שנערכה ביוני זכתה במדליית זהב בתוצאה של 1:00.32.08 שעות, לפני בקי פוזדנר (1:01:27.39 שעות) ועדן גירלואנצה (1.01.32.54 שעות).

באליפות ישראל בשחייה במים פתוחים 2021 שנערכה בדצמבר זכתה במדליית ארד במשחה ל-3 ק"מ בתוצאה של 36:43.1 דקות, אחרי אווה פביאן (34:39.3 דקות) ועומר שוורץ (36:42.6 דקות).

### 2022
באליפות ישראל 2022 במשחה ל-5 ק"מ בבריכה שנערכה בפברואר זכתה במדליית ארד בתוצאה של 1:01:44.26 שעות, אחרי אווה פביאן (1:00:00.11 שעות) ועומר שוורץ (1:00.31.19 שעות).

באליפות אירופה לנוער שנערכה באוטופן שברומניה ביולי סיימה במקום 19 במשחה ל-1500 מטר חופשי בתוצאה של 17:41.53 דקות, במקום 21 במשחה ל-800 מטר חופשי בתוצאה של 9:05.71 דקות, ובמקום 24 במשחה ל-400 מטר חופשי בתוצאה של 4:26.71 דקות. בנוסף, סיימה במקום שמיני במשחה שליחות 4x200 מטר חופשי בתוצאה של 8:24.31 דקות.

באליפות ישראל 2022 שנערכה ביולי זכתה בארבע מדליות ארד: במשחה ל-200 מטר חופשי בתוצאה של 2:05.00 דקות, אחרי דריה גולובטי (2:02.69 דקות) ויובל סגל (2:04.77 דקות), במשחה ל-400 מטר חופשי בתוצאה של 4:23.39 דקות, אחרי אורין גבלן (4:22.08 דקות) ועומר שוורץ (4:22.17 דקות), במשחה ל-800 מטר חופשי בתוצאה של 9:07.46 דקות, אחרי אורין גבלן (9:01.03 דקות) ואווה פביאן (9:01.21 דקות), ובמשחה ל-1500 מטר חופשי בתוצאה של 17:19.82 דקות, אחרי אווה פביאן (17:11.13 דקות) ואורין גבלן (17:11.15 דקות).

באליפות ישראל בבריכת 25 מטר 2022 שנערכה בדצמבר זכתה בשתי מדליות ארד: במשחה ל-800 מטר חופשי בתוצאה של 8:48.09 דקות, אחרי אורין גבלן (8:40.13 דקות) ועומר שוורץ (8:46.30 דקות), ובמשחה ל-1500 מטר חופשי בתוצאה של 16:55.17 דקות, אחרי אורין גבלן (16:43.72 דקות) ועומר שוורץ (16:50.28 דקות).

### 2023
באליפות ישראל 2023 שנערכה ביוני זכתה במדליית כסף במשחה ל-800 מטר חופשי בתוצאה של 8:56.53 דקות, אחרי עומר שוורץ (8:54.26 דקות) ולפני אורין גבלן (9:00.07 דקות).

באליפות אירופה לנוער שנערכה בבלגרד שבסרביה ביולי סיימה במקום 16 במשחה ל-1500 מטר חופשי בתוצאה של 17:16.69 דקות, במקום 19 במשחה ל-800 מטר חופשי בתוצאה של 9:03.60 דקות, ובמקום 37 במשחה ל-400 מטר חופשי בתוצאה של 4:26.18 דקות.

באליפות העולם לנוער שנערכה בנתניה שבישראל בספטמבר סיימה במקום 20 במשחה ל-800 מטר חופשי בתוצאה של 8:59.85 דקות, במקום 23 במשחה ל-1500 מטר חופשי בתוצאה של 17:33.53 דקות, ובמקום 27 במשחה ל-200 מטר חופשי בתוצאה של 2:06.04 דקות. בנוסף, סיימה במקום שישי במשחה שליחות 4x200 מטר חופשי בתוצאה של 8:13.30 דקות.

באליפות אירופה בשחייה במים פתוחים לנוער שנערכה בקורפו שביוון בספטמבר-אוקטובר סיימה במקום 18 במשחה ל-7.5 ק"מ בתוצאה של 1:35:59.2 שעות. בנוסף, סיימה במקום שישי במשחה שליחים 4x1.25 ק"מ משולב בתוצאה של 56:48.9 דקות.

### 2024
באליפות ישראל חורף 2024 שנערכה בפברואר זכתה בשתי מדליות כסף: במשחה ל-1500 מטר חופשי בתוצאה של 17:11.73 דקות, אחרי בקי פוזדנר (17:11.27 דקות) ולפני אמילי גולוס (17:37.30 דקות), ובמשחה ל-400 מטר חופשי בתוצאה של 4:25.62 דקות, אחרי דריה גולובטי (4:12.47 דקות) ולפני קרן אייזברוך (4:26.04 דקות). בנוסף, זכתה במדליית ארד במשחה ל-800 מטר חופשי בתוצאה של 9:08.63 דקות, אחרי דריה גולובטי (8:44.73 דקות) ובקי פוזדנר (9:02.56 דקות).

באליפות ישראל בשחייה במים פתוחים 2024 שנערכה במרץ זכתה במדליית כסף במשחה ל-10 ק"מ בתוצאה של 2:06:13 שעות, יחד עם עדן גירלואנצה ואחרי אווה פביאן (2:06:11 שעות).

באליפות אירופה שנערכה בבלגרד ביוני סיימה במקום 23 במשחה ל-10 ק"מ בתוצאה של 2:10:44.1 שעות. בנוסף, סיימה במקום שישי במשחה שליחים יחד עם מתן רודיטי, אווה פביאן ויונתן אחדות בתוצאה של 1:09:40.5 שעות.

באליפות אירופה לנוער שנערכה בווילנה שבליטא ביולי סיימה במקום 15 במשחה ל-1500 מטר חופשי בתוצאה של 17:19.14 דקות, במקום 18 במשחה ל-800 מטר חופשי בתוצאה של 9:03.31 דקות, ובמקום 30 במשחה ל-400 מטר חופשי בתוצאה של 4:24.52 דקות. בנוסף, סיימה במקום 12 במשחה שליחות 4x200 מטר חופשי בתוצאה של 8:26.09 דקות.

באליפות אירופה בשחייה במים פתוחים לנוער שנערכה בווינה שבאוסטריה בהמשך החודש סיימה במקום 16 במשחה ל-10 ק"מ בתוצאה של 2:14:53.50 דקות. בנוסף, סיימה במקום 11 במשחה שליחים 4x1.5 ק"מ משולב בתוצאה של 1:10:52.82 שעות.

באליפות ישראל 2024 שנערכה באוגוסט זכתה ב-4 מדליות אישיות, 1 זהב, 1 כסף ו-2 ארד. מדליית זהב במשחה ל-800 מטר חופשי בתוצאה של 8:55.17 דקות, לפני אמילי גולוס (8:56.33 דקות) ואווה פביאן (9:11.27 דקות), מדליית כסף במשחה ל-1500 מטר חופשי בתוצאה של 17:19.90 דקות, אחרי בקי פוזדנר (17:13.37 דקות) ולפני אמילי גולוס (17:23.41 דקות) ומדליות ארד במשחה ל-200 מטר חופשי בתוצאה של 2:05.53 דקות, אחרי דריה גולובטי (2:04.92 דקות) ובקי פוזדנר (2:05.41 דקות) ובמשחה ל-400 מטר חופשי בתוצאה של 4:22.32 דקות, אחרי דריה גולובטי (4:21.11 דקות) ובקי פוזדנר (4:21.65 דקות).

באליפות ישראל בבריכת 25 מטר 2024 שנערכה בדצמבר זכתה במדליית זהב במשחה ל-1500 מטר חופשי בשיא ישראל חדש של 16:36.39 דקות, לפני עומר שוורץ (16:50.67 דקות) ואמילי גולוס (16:50.95 דקות), במדליית כסף במשחה ל-800 מטר חופשי בתוצאה של 8:40.44 דקות, אחרי בקי פוזדנר (8:39.42 דקות) ולפני אמילי גולוס (8:40.89 דקות), ובמדליית ארד במשחה ל-200 מטר חופשי בתוצאה של 2:02.31 דקות, אחרי דריה גולובטי (1:58.78 דקות) ושאין גולנד (2:00.59 דקות).

### 2025
באליפות ישראל בשחייה במים פתוחים 2025 שנערכה במרץ זכתה בשתי מדליות זהב: במשחה ל-5 ק"מ בתוצאה של 1:03:36 שעות, לפני אמילי גולוס (1:03:53 שעות) ועומר שוורץ (1:03:58 שעות), ובמשחה ל-10 ק"מ בתוצאה של 2:13:07 שעות, יחד עם אמילי גולוס ולפני עומר שוורץ (2:13:27 שעות).

באליפות אירופה בשחייה במים פתוחים  שנערכה בסטארי גראד שבקרואטיה במאי סיימה במקום 19 במשחה ל-10 ק"מ בתוצאה של 2:04:23.82 שעות.

## ראו גם

## קישורים חיצוניים

* אופק אדיר באתר הרשמי של פדרציית השחייה הבין-לאומית 
* 

## הערות שוליים

קטגוריה:שחייניות חופשי ישראליות
קטגוריה:שחייני מים פתוחים ישראלים
קטגוריה:ישראליות שנולדו ב-2006
קטגוריה:ישראלים שנולדו ב-2006